《元日夜坐》
清代·谢文荐

生年四十余，所阅亦已悉。险夷并冷暖，况味殊不一。

默思少壮时，自许颇挺出。忽忽遂至今，回首难自诘。

忍视黎元陷，忧患比同室。终抱懦夫惭，未能𢬵一掷。

四壁徒尔空，琐琐何嗟及。濩落寄荒园，饥寒守旧帙。

竹柏共严枯，飘萧犹莫色。愁至上西楼，搔首汀烟白。

作者简介：（1615—1681）明末清初江西南丰人，字秋水，号约斋。明诸生。年二十余，入广昌之香山，阅佛书。既而治王阳明之学。四十岁后，转而一意程朱。辟程山学舍于城西，以“尊洛”为堂名。有《程山集》、《左传济变录》。